Teygðu eftir æfingar , en passaðu þig samt , það getur stundum verið varasamt ! Flestir eru sammála um það að það sé gott að teygja eftir æfingar ( þótt fæstir í raun og veru gefi sér tíma til þess ) . Til að flýta endurbata , losna við harðsperrur og halda liðleika er gott að teygja á vöðvunum en í sérhæfðum styrktaræfingum eins og Ólympískum lyftingum getur verið varasamt að teygja of mikið á vissum svæðum . TEYGJUR VIÐ UPPHITUN Í fyrsta lagi er mikilvægt er að teygja ekki kalda vöðva til að koma í veg fyrir tognun eða mögulega slit í vöðvaþráðunum . Góð upphitun er einfaldlega að gera frístandandi hnébeygjur með hoppi , axlapressur og -sveiflur . Liðamót sem er gott að hita upp og mýkja fyrir lyftingar eru axlir , mjaðmir , hné og öklar . Einnig úlnliði , hamvöðvana ( aftari læri ) og þríhöfða . Teygjur fyrir ólympískar lyftingaræfingar hjálpa mikið til við æfingarnar og skal því teygja á t.d. öxlum , þríhöfðum og mjöðmum til að betri stöðum . VARIST OF MIKLAR TEYGJUR Þetta er aðvörun sem fæstir heyra , en þegar kemur að æfingum þar sem þú ert að eiga við mjög mikla þyngd getur verið betra upp á stöðugleika að hafa ekki of mikinn teygjanleika á viðkvæmum svæðum . Ýmsir spekingar í Ólympískum lyftingum í dag eru á þessum hugleiðingum og sérstaklega í aðdraganda móts sem þeir teygja helst ekki nema til að liðka mjaðmir , hné , ökla og axlir . Í raun ertu að teygja nógu vel með því einfaldlega að æfa snörun og jafnhöttun með stöng . Þá sleppa þeir því að teygja á mjóbaki , kvið , kálfum og hryggsúlunni til að vöðvarnir þar séu stuttir og sterkir . Athugið að þessi pistill snýr aðallega að þörfum Ólympískra lyftinga . Teygjur eru af hinu góða en hugið að því að teygja aðallega á því svæði sem hjálpar til við þá æfingu sem þú ert að fara gera eða varst að gera . Allt of margir gera alltaf sömu teygjuæfingar sama hvað þeir voru að gera í ræktinni áður . Skrifað með fyrirvara á því að greinarhöfundur skrifar út frá bestu vitund miðað við fengnar heimildir . Lesandi er beðinn um að taka skrifunum með fyrirvara og afla sér heimilda á eigin spýtur og mynda sér skoðun byggða á eigin forsendum . Fínar greinar Ómar ! Sú rannsókn byggir auðvitað meira á týpísku Army PT og hlaupum frekar en ólympískum lyftingum en ég held það sama eigi við ; liðleiki er klárlega af hinu góða en ekki ganga of langt .